PATVIRTINTA

Šilalės rajono savivaldybės administracijos direktoriaus 2016 m. sausio 29 d.

įsakymu Nr. DĮV-136

**ŠILALĖS RAJONO SAVIVALDYBĖS 2015–2017 METŲ KORUPCIJOS PREVENCIJOS PROGRAMOS IR JOS**

**ĮGYVENDINIMO PRIEMONIŲ PLANO 2015 METŲ ATASKAITA**

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Problema** | **Priemonės pavadinimas** | **Vykdytojas (-ai)** | **Įvykdymo terminas** | **Laukiamo rezultato vertinimo kriterijai** | **Įgyvendinimo rezultatas 2015 metais** |
| 1 | 2 | 3 | 4 | 5 | 6 | 7 |
|  | Gyventojai jiems priimtinu būdu sužino iš kur savivaldybė gauna pajamas ir kaip išleidžia biudžeto lėšas per metus | Sukurti savivaldybės įstaigų išlaidų ir pajamų viešinimo sistemą | Buhalterinės apskaitos ir Finansų skyriai | 2015-2017 m. | Gyventojai kas pusmetį Savivaldybės interneto svetainėje informuojami apie gautas pajamas ir patirtas išlaidas | Informacija apie Savivaldybės gautas pajamas ir išlaidas bus paskelbta 2016 m. I ketvirtyje. |
|  | Nepakankama skaidrumo stoka sveikatos priežiūros srityje  informacijos šaltinis: http://transparency.lt/research/lithuanian-corruption-map/ | Įpareigoti Savivaldybės gydytoją informaciniuose stenduose ir sveikatos priežiūros internetiniuose tinklalapiuose skelbti, kur gyventojai gali kreiptis susidūrę su korupcijos problemomis | Savivaldybės gydytojas | 2015-2017 m. | Korupcijos problemos viešinimas pagerins gyventojų nuomonę apie korupcijos prevenciją sveikatos priežiūros ir socialinės apsaugos srityse 15 proc. | Įvykdyta. Sveikatos priežiūros įstaigose ant gydytojų kabinetų durų iškabinti lipdukai „Šypsena geriausia dovana“, stenduose nurodyta, kur kreiptis pastebėjus korupcijos apraiškas. |
|  | Gyventojų nuomonės tyrimas rodo, kad didžioji dalis gyventojų neigiamai vertina valdžios bendravimą su gyventojais, jų priimtus sprendimus, tvirtinamas programas, vykdomus projektus  informacijos šaltinis: http://transparency.lt/research/lithuanian-corruption-map/ | Organizuoti gyventojų įtraukimą į svarbiausių Savivaldybės sprendimų projektų svarstymą ir pasiūlymų teikimą. Vykdyti gyventojų apklausas | Personalo ir ūkio skyrius, Administracijos direktoriaus įpareigotas valstybės tarnautojas | 2015-2017 m. | Gyventojai teikia pasiūlymus dėl teisės aktų projektų įgyvendinimo – 10 proc. iš visų teikiamų norminių aktų | Gyventojų apklausų vykdymas numatomas 2016 metais. |
|  | Atliekant Savivaldybės įstaigų auditą, vertinti, ar nėra pastebėtuose trūkumuose korupcijos pasireiškimo tikimybės apraiškų | Teikti Savivaldybės administracijos direktoriui audito išvadas ir nurodyti pastebėtas galimas korupcijos pasireiškimo tikimybės apraiškas savivaldybės įstaigų veiklos srityje | Centralizuotas vidaus audito skyrius | 2015-2017 m. | Atliktų auditų ir pateiktų išvadų, susijusių su korupcijos pasireiškimo galimybėmis, skaičius | Išvados bus pradėtos teikti nuo 2016 metų. |
|  | Yra rizika, kad priimami teisės aktai gali būti inicijuoti ir priimti sprendimai galimai palankūs vienai suinteresuotai gyventojų grupei, nepaisant daugumos suinteresuotų šalių interesų | Antikorupciniu požiūriu vertinti teisės aktų projektus, vadovaujantis Savivaldybės tarybos sprendimu patvirtinta Savivaldybės teisės aktų ar jų projektų antikorupcinio vertinimo taisyklės | Savivaldybės administracijos direktoriaus įpareigotas valstybės tarnautojas, teisės aktų projektų rengėjai | 2015–2017 m. | Antikorupciniu požiūriu įvertinta 80 proc. visų teisės aktų projektų | 2015 m. įvertinta daugiau kaip 80 proc. teisės aktų antikorupcijos požiūriu, trūkumų nebuvo nustatyta. |
|  | Nėra sukurtas veiksmingas asmenų, pranešusių apie korupcinio pobūdžio nusikalstamas veikas, dalyvaujančių jas atskleidžiant ir tiriant, apsaugos mechanizmas.  „Transparency international“ pateikta pastaba | Apsaugoti darbuotojus ir kitus asmenis nuo neteisėto poveikio, kai jie praneša apie kitų asmenų teisės pažeidimus, užtikrinant informacijos konfidencialumą ir pranešėjo anonimiškumą | Personalo ir ūkio skyrius | 2015–2016 m. | Parengtas tvarkos aprašas dėl apsaugos darbuotojui, kuris pateikia informaciją apie kito darbuotojo teisės aktų pažeidimus | Tvarkos aprašas bus parengtas 2016 metais. |
|  | Nėra numatyta, kaip bus saugoma pranešimo apie korupcinio pobūdžio nusikalstamas veikas ir su pranešimo autoryste susijusi informacija.  „Transparency international“ pateikta pastaba | Apsaugoti pranešėją nuo neteisėto poveikio. Numatyti dokumento saugojimo vietą gavus anoniminį ir(ar) neanoniminį pranešimą | Personalo ir ūkio skyrius | 2015-2016 m. | Parengta dokumentų saugojimo tvarka, kad būtų apsaugoti pranešusieji apie korupcinio pobūdžio nusikalstamas veikas | Įvykdyta. |
|  | Nėra grįžtamojo ryšio su pranešėju, pranešusiu apie korupcinio pobūdžio nusikalstamas veikas, nenurodyta per kokį laikotarpį bus teikiamas atsakymas.  „Transparency international“ pateikta pastaba | Informuoti pranešėją, kad jam bus pateiktas atsakymas apie vykdomą tyrimą ir numatyti per kokį laiko tarpą bus pateiktas atsakymas | Personalo ir ūkio skyrius | 2015-2016 m. | Nurodyta ir viešai paskelbta informacija apie laiko tarpą per kurį bus pateiktas atsakymas pranešėjui, pranešusiam apie korupcinio pobūdžio nusikalstamas veikas | Įvykdyta. Grįžtamasis ryšys yra numatytas, pareiškėjui atsakoma per 20 darbo dienų. |
|  | Nėra darbuotojų pranešimų apie kitų darbuotojų vykdomus teisės aktų pažeidimus | Skatinti darbuotojus pranešti apie neteisėtus kolegų veiksmus | Savivaldybės administracijos direktoriaus įpareigotas valstybės tarnautojas | 2015–2017 m. | Darbuotojai periodiškai (kartą per ketvirtį) informuojami apie galimybę pranešti apie korupcinį veiksmą, paskatinami už pranešimus | Darbuotojai yra informuojami apie galimybę pranešti apie korupcinio pobūdžio veiksmus, tačiau per 2015 metus tokių pranešimų nėra gauta. |
|  | Savivaldybės mero potvarkiais, Administracijos direktoriaus įsakymais sudaromos komisijos ir darbo grupės įvairiems klausimams spręsti. Į jas gali būti įtraukiami asmenys, suinteresuoti savanaudiškai spręsti problemas | Tikrinti, kad į Savivaldybės administracijos direktoriaus sudaromas komisijas ir darbo grupes įtrauktų valstybės tarnautojų dalyvavimas šių komisijų ir darbo grupių veikloje nesukeltų interesų konflikto | Savivaldybės administracijos direktoriaus įpareigotas valstybės tarnautojas | 2015–2017 m. | Savivaldybėje, jos įstaigose ir įmonėse valstybės tarnautojams ir kitiems atsakingiems darbuotojams sumažės galimybių sukelti viešųjų ir privačių interesų konfliktą.  Atliktų kontrolės veiksmų skaičius. | Vykdoma. Administracijos direktoriaus įpareigotas darbuotojas tikrina, ar skiriami valstybės tarnautojai į sudaromas komisijas nesukelia interesų konflikto. |
|  | Jaučiamas atotrūkis tarp valstybės ir Savivaldybės antikorupcinių iniciatyvų ir nevalstybinių institucijų pastangų įveikti korupciją | Bendradarbiauti ir keistis informacija korupcijos prevencijos srityje su kompetentingomis valstybės ir nevalstybinėmis institucijomis | Antikorupcijos komisija | 2015–2017 m. | Pagerės bendradarbiavimas tarp viešojo administravimo subjektų. Bendradarbiavimo iniciatyvų skaičius. | Antikorupcijos komisija patvirtinta 2015 m. spalio 21 d. sprendimu Nr. T1-258, kuri numatė bendradarbiavimo galimybes 2016 metais. |
|  | Priimant sprendimus Savivaldybės taryboje, suinteresuoti Tarybos nariai konkrečiais svarstomais klausimais nusišalina nuo sprendimų priėmimo, tačiau toks nusišalinimas lieka nežinomas visuomenei | Savivaldybės interneto svetainėje skelbti informaciją apie nusišalinimą nuo Savivaldybės tarybos sprendimų priėmimo | Savivaldybės tarybos sekretorius | 2015–2017 m. | Kartą kas pusmetį visuomenė bus informuojama, kas nusišalino nuo balsavimo dėl Savivaldybės tarybos svarstomų sprendimų projektų. Paskelbtų nusišalinimų skaičius. | Bus skelbiama 2016 metais. |
|  | Nėra galimybės gyventojams anoniminiu telefonu paskambinti ir pranešti apie galimus teisės aktų pažeidimus ar korupcijos pasireiškimą | Užtikrinti Savivaldybės specialiosios antikorupcinių veiksmų anoniminių pranešimų linijos (karštosios linijos) veikimą | Savivaldybės administracijos direktoriaus įpareigotas valstybės tarnautojas | 2015–2017 m. | Užtikrintas tinkamas anoniminės telefono linijos administravimas. Užregistruotų anoniminių ir kitų pranešimų skaičius. | Pateikti Šilalės rajono savivaldybės Antikorupcijos komisijos telefonai ir el. pašto adresai, komisija garantuoja visišką anonimiškumą. |
|  | Galimas piktnaudžiavimas atliekant mažos vertės pirkimus | Peržiūrėti Savivaldybės administracijos Supaprastintų viešųjų pirkimų vykdymo taisykles, siekiant sumažinti piktnaudžiavimų vykdant tokius pirkimus galimybę | Specialistas, atsakingas už viešuosius pirkimus | 2015 m. | Turėtų būti peržiūrėtos Savivaldybės administracijos Supaprastintų viešųjų pirkimų vykdymo taisyklės, siekiant išvengti piktnaudžiavimo | Įvykdyta. |
|  | Korupcijos užuomazgos atsiranda jaunystėje per kontrabandinių rūkalų ir svaigalų vartojimą | Skatinti švietimo įstaigas įgyvendinti antikorupcinio  švietimo programas, organizuoti renginius, skatinti pedagogus ir mokinius domėtis korupcijos prevencija ir pilietiškumo ugdymu | Savivaldybės administracijos Švietimo, kultūros ir sporto skyrius | 2015–2017 m. | Surengtų renginių skaičius, mokinių, supažindintų su antikorupcijos iniciatyvomis ir korupcijos grėsmėmis, skaičius. | Bus vykdoma 2016-2017 metais. |
|  | Savivaldybės administracijos darbuotojai yra nepakankamai įsitraukę į korupcijos prevencijos ir neteisėtų veikų nustatymo veiklą | Siųsti Savivaldybės administracijos darbuotojus į mokymus antikorupcijos temomis | Savivaldybės administracijos direktorius | 2015–2017 m. | Savivaldybės tarnautojai ir darbuotojai bus supažindinti su korupcijos pasekmėmis ir prevencinėmis priemonėmis. Mokymo renginių ir juose dalyvavusių asmenų skaičius per metus 10 proc. | 2015 metais mokymuose dalyvavo 3 valstybės tarnautojai, 2016 metais planuojama kviesti lektorius į Šilalės rajono savivaldybę. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_